open-index/open-wikipedia-markdown huggingface dataset:
Locomotiva elettrica

La **locomotiva elettrica** a l'è ona macchina bona de spostàss e moeuv di alter carrozz in su 'na ferrovia cont on'alimentazion elettrica.

## Caratteristich

Ona locomotiva elettrica la pò vess alimentada in tanc maner: Tipicament la capta l'energia elettrica cont on pantograf de la linia aerea o de 'na terza rodaia, ma di voeult a gh'è ona batteria o 'na cella a carburant che la genera energia elettica, anca se 'sta categoria a l'è despess mittuda in di locomotiv termich.

Ai gh'ha on cost de manutenzion pussee bass de tanc respett ai alter locomotiv, e se alimentaa de linia i gh'ha anca on inquinament local squasi inesistent, e tipicament gh'hann di principi che permetten de recuverà energia di frenaa e remettela in red.

## Storia
El primm prototip cognossuu a l'è del 1837, faa del chimich Robert Davidson, e eren a batteria, e l'è stada presentada a Glasgow in del 1841, ma l'ha faa no success per la bassa autonomia.

La prima locomotiva elettrica per passegee a l'è stada presentada dal Werner von Siemens a Berlin in del 1879, che la andava a 13 km/h, e l'era alimentada a terza rodaia in su 'na linia per ona esposizion.

La trazion elettrica a l'è stada essenzial per el desvilupp de la metropolitana de Londra, dopo de la proibizion di locomotiv a vapor per el fum, che in del 1890 l'ha vist di elettrotreni.

In del 1891 a l'è staa inventaa la locomotiva a corrent alternada, applicada a la red di tram de Lugan in del 1896. La sò innovazion pussee importanta a l'è la frenada rigenerativa, che la permett de ciappà energia di frenaa.

## Vos correlaa
*Locomotiva
*Locomotiva termica
Lido di Spina

El **Lido di Spina** a l'è el pussee meridional di sette lidi di Comacchio. Al di d'incoeu a l'è vun di pussee turistich, grazia ai sforz per fàgh di obergh e di locai per i giovin. El ciappa el nomm de la città estrusca de Spina.

A l'è assee regolar in la struttura, e de facc i strad che a hinn in orizionai a hinn pocch. A l'è conligaa cont on pont al Lido degli Estensi.

## Storia
Dal 1968 al 1974 el lid el gh'ha avuu ona telecadrega longa circa 1 km per conligà el campegg a la spiaggia. A l'è stada cavada via per el volt cost de manteniment.

Dal 1979 al 1982 a gh'è stada ona radio privada da on cortil, che la ciappava Spina e l'arent Lido degli Estensi.
Frecciarossa 1000

El **Frecciarossa 1000** (classificaa officialment **ETR.1000**) a l'è on elettrotreno per l'alta velocità Frecciarossa faa de la Hitachi Rail Italy per la Trenitalia dal 2015.

## Storia
In del 2010 la Trenitalia l'ha faa ona gara per 50 treni a volta velocità per sostituì i ETR 500. La gara a l'è stada venciuda de la AnsaldoBreda-Bombardier, che l'ha superaa de 4,2 milion la Alstom, 30,8 contra 35 e l'ha presentaa 'na version del Zefiro V300.

## Caratteristich
Ogni treno el gh'ha ona longhezza de 202 meter per 457 post, pussee 2 per i invalid. El treno el gh'ha quater pantograf, dò per l'alimentazion normala e dò per la volta velocità. La trazion a l'è dada de vott carrej motorizzaa. Donca inscì el pò fà de 0 a 300 in 4 menut.

Se pò anca taccà du treni insemma per raddoppià la portada. 
## Vos correlaa
*Treno FS ETR.500

## Alter progett
Krampus

El **Krampus** a l'è, per la tradizion natalizia i Stat mitteleuropee e de lengua todesca, on diavol travestii che 'l compagna Sinterklaas (Bobà Nedal) in di sfilaa natalizi per punì i fioeui gramm.

## Origin
Per la tradizion di fiolitt, in d'on period de fregg, se vestiven de caver cont ona maschera spaventosa per fà scappà i omen di alter villagg e robàgh i sò provist. Cont el temp però han descovert che in tra de lor gh'era el Diavol, istess de lor ma cont i pee a zoccol de cavra. Han ciamaa donca el Vescov Nicola che l'ha esorcizzaa la compagnia che l'è deventada poeu compagna del Vescov per jutàll.

## Alter progett
Lido degli Estensi

**Lido degli Estensi** a l'è vun di sette lidi di Comacchio, el pussee turistich e frequentaa, oltra che center commercial di Lid. El nomm l'è ciappaa de la familia di Estensi.

La pineta del Lido di Classe la riva finna a Estensi, che l'ha adattaa la soa struttura di costruzion a la volta presenza di pin in gir per la zona.
Red di tram de Varsavia

La **red di tram de Varsavia** a l'è la red di tram de la capital polacca Varsavia, longa 138 km per 27 lign.

## Storia
In del 1866 a l'è verta ona linia di tram a cavall,  longa 6 km. In del 1882 la gestion l'è tolta di Belga, che slarghen i lign cont el sò capital.

In del 1903 a l'è approvada l'elettrificazion, finida in del 1908.

In tra i dò guerr mondiai i lign a hinn anmò slongaa, e l'è anca faa su el servizzi suburban Warszawska Kolej Dojazdowa.

In del 1925 a l'è approvaa on pian per fà la Metropolitana, ma l'è scassaa per la crisi. L'è insubida ancamò in del 1938, ma la guerra l'ha fermaa tuscoss.

I nazista han s'ceppaa squasi tucc i infrastruttur de la Polonia, che hinn staa poeu faa su de noeuv rapidament dopo. In di agn 1960, per ona decision politega per volzà la dependenza del petroli sovietich a l'è incentivada la creazion di lign de bus.

Dal 1989 l'ha ricevuu pocch incentiv, perchè s'eren impegnaa per desviluppà la metropolitana de Varsavia. A bon cunt dal 2005 la situazion a l'è cambiada, e gh'è staa di investiment per crompà di noeuv tram pussee comod e fà on sistema de informazion ai passegee.

A gh'è dò lign in costruzion.

## Material rotabil
I tram doperaa in sui tramvij de Varsavia a hinn:
*Konstal 105Na, faa su in tra el 1973 e 'l 2007, l'è el primm tram faa su in del blocch sovietich a vess CPP (273 + 30 prototip)
**Konstal 112N
**Konstal 116N/116Na
*Pesa 120N, ciappaa in del 2007 per renoeuvà i lign del center, a l'è a pianal integralment rebassaa. (15)
*Pesa 120 Na (186)
*Pesa Jazz (50)
*PESA 134N, tram linger per sostituì i tram pensant in sui lign men trafficaa (30)

In total a gh'è 584 vittur e 'l 63% a hinn a pianal rebassaa.

## Lign
Dal 2015, per la vertura de la segonda linia metro, on poi de cors a hinn staa tajaa via. In 'sta tabella se veden i cors regolar e la linia turistica.

## Biliett
A gh'è on unich biliett bon per tucc i straport de Varsavia che 'l se pò crompà sia in di macchinett sia in sul tram.

## Galleria di foto


File:Type A electric tram in Warsaw.jpeg|Antigh tram turistich restauraa
File:Warsaw 07-13 img09 tram.jpg|Konstal, el tram pussee doperaa
File:Konstal N tram in Warsaw.jpeg|Vun di primm tram elettrich
File:Warsaw tram Konstal13N at Old town.jpg|Tram del 1960



## Varda anca
*Metropolitana de Varsavia
*Straport a Varsavia
*Red di tram de l'Alta Slesia
*Red di tram de Cracovia
*Red di tram de Stetin
Treno Alta Frequentazione

El **Treno Alta Frequentazione** (*TAF*) a l'è on elettrotreno per el servizzi regional doperaa dal 1997. A ghe n'è 100 de la Trenitalia e 27 de la Trenord. A gh'è dò variant: Vuna a l'è el Treno Servizi Regional, e l'altra l'è doperada di Ferrovij del Marocch.

## Costruzion
El TAF a l'è on treno bloccaa a 4 cass: Vuna a l'è motris (M), dò hinn remorciaa e vuna l'è motris attrezzada per i disabil (MH).

A l'è bipian, e ogni carrozza la gh'ha quater compartiment passegee. I impiant elettrich e i toalett a hinn ai capi del treno.

A gh'è di sistema de redondanza per permett al treno de continuà la corsa se gh'è di guast specifich.

Anca se l'è lent a acelerà o decelerà, l'è doperaa assee in di servizzi urban, anca se on us metropolitan al saria squasi impossibil.

I Ferrovij del Stat Italian han classifegaa ALe 506 (M) e ALe 426 (MH) e i remorciaa Le 736, inveci Ferrovij Nord Milan EB 760 (M) ed EA 761 (MH), e i remorciaa EB 990.

## Bibliografia
*

## Vos correlaa
*Treno Servizi Regional

## Alter progett
Valdecarros (metropolitana de Madrid)

**Valdecarros ** l'è 'na stazion de la Metropolitana de Madrid, capoligna de la linia 1 in direzion sud.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
FIMO

El **FIMO** a l'è ona pasta che la se pò modellà e termoindurenta, bona per fà di ogetitt.

La soa consistenza la permett de fàll in foeuj e de tajàll a strisc. Per indurìll a l'è assee mettèl in del forn per 30 menut a 110 grad.

## Vos correlaa
*Argilla polimerica
Ferrovij Federai Svizzer

I **Ferrovij Federai Svizzer** (in italian *Ferrovie Federali Svizzere SA (FFS)*; in frances *Chemins de fer fédéraux suisses (CFF)*; in todesch *Schweizerische Bundesbahnen (SBB)*, in romancc *Viafiers federalas svizras (VFS)*) a hinn el principal gestor de la red ferroviaria svizzera.

## Storia
In del secol XIV i Ferrovij in Isvizzera i eren a gestion di Canton e privatizzaa, cont ona forta capillarità ma cont ona mancanza de standard per via del volt numer di compagnij. Tra l'alter squasi tucc i compagnij eren dree a fallì, per via di volt cost de gestion.

El 20 de febrar del 1898 el Popol el vota per nazionalizzà i ferrovij, e a capodann del 1901 el gira, in tra Zurigh, Berna e Ginevra, el primm treno pagaa de la Confederazion.

Domà el 1 de genar del 1902 nassen offizialment i FFS, che prima eren anmò i servizzi privaa ma pagaa del Stat.

In del 1982 a l'è mittuu l'orari cadenzaa e in del 1986 a l'è approvaa el progett Ferrovia 2000 per el renoeuvament de la red e dei treni, finii in del 2004 e cont el progett de AlpTransit che l'è ancamò de fornì.

Dal 11 de dicember 2005 a l'è proibii fumà in sui treni.

## Società
I Ferrovij Federai a hinn spartii in quater division:
#Traffich passegee
#Cargo
#Infrastruttura
#Immobiliar

A gh'è poeu di alter suddivision in materia de sicurezza, qualità e finanza.

### Lengov
La FFS la lavora in tucc i trè lengov offiziai de la Svizzera: El romancc, che l'è lengua nazionala ma minga offiziala, a l'è no doperaa.

I stazion a hinn ciamaa in la sò lengua, per esempi "Bellinzona FFS", "Basel SBB" e "Lausanne CFF". I treni a hinn marcaa cont tucc i sigl.

I annonzi in di treni locai a hinn faa in la lengua local, e se passen per pussee zon lenguistich in tucc i lengov opportun. Per i treni turistich a l'è anca doperaa l'ingles.

## Material rotabil

Al di d'incoeu squasi domà la division cargo la gh'ha di locomotiv, vist che quella passegee l'ha scernuu de doperà elettrotreni e, incoeu, la dopera domà quej e di composizion fondaa in su la Re 460 cont di carrozz IC 2000. La division cargo la dopera di variant del modell TRAXX, immatricolaa 'me Re 482 e 484, e di locomotiv ibrid e diesel.

I elettrotreni de la Division Passegee a hinn per la pupart de la Stadler Rail, comé el Stadler KISS, FLIRT, RABe 514, RABDe 500 e anca i Noeuv Pendolino insemma ai SMILE, che i gh'ha de andà in servizzi in tra el 2018 e 'l 2020.

## Vos correlaa
*Orelogg di Ferrovij Federai Svizzer
*TiLo
Ladislav I de Polonia

**Ladislav I**, ciamad **ol Cœrt** (in polac: *Władysław I Łokietek*) (1261 - 2 de marz del 1333), l'è stait un nobel polac de la dinastia Piast, duca fina al 1300, e dopo princep de Cracovia dal 1305 fina a la so incoronazion ol 20 de jenar del 1320 come re de Polonia.

## Titoi reai
* Prima de l'incoronazion: *Wladislaus Dei gracia, dux Regni Poloniae et dominus Pomeraniae, Cuiavie, Lanciciae ac Siradiae*;
*: traduxid dal latin: *Ladislav, per grazia de Dé, duca del [[Regn de Polonia (1320-1385)|Regn de Polonia]] e Scior de [[Pomerania]], [[Cuiavia]], [[Łęczyca]] e [[Sieradz]].
* Dop de l'incoronazion: *Wladislaus Dei gracia, rex Poloniae et dominus Pomeraniae, Cuiavie, Lanciciae ac Siradiae*
*: traduzion: *Ladislav per grazia del Signor Re de Polonia e Scior de Pomerania, Cuiavia, Łęczyca e Sieradz

## Biografia
L'è stait princep de la Granda Polonia dal 1296 e re de Polonia dal 1320; l'era ol s'ciet del Casimir I de Kujawy e l'ha ereditad ol titol ind el 1275. Elejid princep dai nobei de la Granda Polonia, l'ha perdid la so fedeltaa e ind el 1300 ol re Venceslav III de Boemia l'è stait incoronad al so post come re de Polonia.
Ladislav in seguet l'ha circad de mantegner la so pretesa al trono polac; col sostegn del papa Bonifaci VIII l'ha començad una guerra contra ol Venceslav, un conflit complicad dai ambizion dei cavalier teutoneg. Ol Ladislav l'è stait incoronad ind el 1320 a Cracovia, l'ha vencid i cavaler ind el 1331 e l'ha unid i princepads polac ind un regn œneg. I ligam intra Ungeria e Lituania i è stait strejid da una union matrimoniala.

## Matrimoni e discendenza
Ind el 1293 ol Ladislav l'ha sposad la Edvije de Kalisz, s'cieta del Boleslav ol Devot e de la Iolanda de Polonia. Insema i ha havud ses fiœi:
* Stefen de Polonia († 1306).
* Ladislav de Polonia († 1311/1312).
* Cunegonda de Polonia (c. 1298 - 1331), qe l'ha sposad prima ol Bernard II de Schweidnitz, dal qual la gh'a havud dei fiœi intra i quai Bolko II de Schweidnitz; in segonde noze l'ha sposad ol Rodolf I de Sassonia-Wittenberg.
* Elisabeta de Polonia (1305 - 1380), qe l'ha sposad ol Carl I d'Ungeria.
* Casimir III de Polonia (1310 - 1370).
* Edvije de Polonia († 1320/1322).

## Galleria

File:POL Przemysł II 1295 COA.svg|Stema dei Piast
File:Pieczec Wladyslawa Lokietka.jpg|Ol sijill
File:Władysław I sarcophagus figure.jpg|Particolar de la tomba ind la Catedral del Wavel
File:Crown jewels Poland 10.JPG|La *[[Corona de Boleslav ol Corajos]]*, qe in realtaa l'è staita creada per ol Ladislav&nbsp;I
File:Polska WladLokietka (1275-1300) hu.svg|La Polonia intra ol 1275 e ol 1300


## Riferiments
* ''Ladislao I il Breve re di Polonia'' ind la Treccani
Locomotiva FS E.464

La **locomotiva FS E.464** a l'è ona locomotiva elettrica desviluppada per i treni navetta a cort e medi ragg. Originariament faa de la ABB Tecnomasio, incoeu a hinn faa de la Bombardier Transportation Italy.

Sostituissen i E.646 e i E.424 e, in sul servizzi regional, i E.656 e i E.632.

## Storia
In di agn 80 i Ferrovij del Stat Italian s'hinn trovaa cont di locomotiv assee vegg, squasi tucc derivaa di finanziament del Pian Marshall. La pussee recenta locomotiva FS E.646 a l'era stressada per tucc i compit che l'era assegnada, e quand che l'è staa deciduu de fàlla anca per i servizzi locai a l'è staa necessari on noeuv locomotor.

Originariament l'idea l'era de spartì la locomotiva passegee de quella mercanzia, ma l'è staa scernuu poeu on dissegn pussee semplizz cont i inverter.

In del 1994 cont gara internazional la ABB a l'è incaregada di 'sti noeuv locomotiv, fondaa in sul coev progett de la Locomotiva FS E.412, doperada in sul Brenner.

L'ultima produzion a l'è del 2015, e l'è probabil che la sia produtta pu.

## Tecnologia

L'innovazion la pussee importanta a l'è on noeuv sistema per taccà e staccà a la svelta i locomotiv per fà di treni composit, che prima gh'even besogn de on adattator.

L'elettronica a l'è stada semplificada, e la gh'ha quater motor asincron, alimentaa de on convertitor a du inverter, sistema pussee semlizz e anca pussee sicur, che 'l permett de rivà a la prima stazion in cas de on guast anca cont on treno pesant o ona forta pendenza.

## Incident
El 20 de settember del 2009 la E.464.029, in coo de 'n convoeuj, l'è borlada giò de la stazion de Milan Centrala e l'ha buttaa giò on mur per finì in del cortil de 'na cà. A gh'è staa nissun ferii e l'unità a l'è stada demolida a november.

Ona E.464 de la Trenord a l'è stada coinvolta in del deraliament de Pioltell ma l'è restada intatta.

## Vos correlaa
*Vivalto

## Riferiment
*Treno deraglia e precipita in un cortile. Ritardi. Dalle 16 riapre un binario

## Alter progett
Mure venete de Bergem

I **mure venete de Bergem** i è un'œvra de arqitetura e injegneria militara del XVI secol, costruide de la Republega de Venezia per protejer la citaa de Bergem, qe la costituiva ol so confin plœ ocidental.

Ol 9 de lœi del 2017 i è deventade, insema a dei oltre fortificazion de la Serenissima, patrimone UNESCO.

## Storia
La costruzion l'è començada ol 1 de agost del 1561 e l'è finida ind el 1588, anc se i sarà anc'mò necessare dei olter lavorar ind i trenta agn dop. A cap de tœt al g'era ol jeneral Sforza Pallavicino, e a sovervisionar ol canter l'injegner bergamasc Paolo Berlendis.

### I demolizion
La costruzion dei mure e la creazion del spazi de rispet, qe al duxiva vesser liber de costruzion per 
lassar-g miga dei repar ai nemix, l'ha portad a dei cambiaments radicai ind el tessud urban, con la demolizion de tants edifici; intra qests, tante ciexe e convents. Per esempe, tre dei quater porte i g'ha ol nom de una ciexa arenta qe l'è staita butada jo: l'antiga e prestijosa Basilega de Sant Alissand, la ciexa de San Lorenz e qella de San Jacom.

## I porte
*Porta Sant Alissand
*Porta Sant Lorenz
*Porta Sant Jacom
*Porta Sant Agostin

## Riferiments


## Olter projets
Konstal 105Na

El **Konstal 105Na** a l'è on tram polacch, el pussee spantegaa in sui red di tram de la Polonia. In la version a scartament metrich a l'è ciamaa 805Na.

A l'è on'evoluzion del precedent Konstal 105N.

A l'è doperaa in sui red de Varsavia, Danzica, Lodz, Stettin e in su la linia de l'Alta Slesia.

## Vos correlaa
*Red di tram de Varsavia
Orelogg di Ferrovij Federai Svizzer

L**'Orelogg di Ferrovij Federai Svizzer** a l'è l'orelogg de stazion di stazion de la Svizzera. A l'è staa dessegnaa in del 1944 dal Hans Hilfiker, ingegnee, cont la ditta Mobatime. In del 1953 l'è staa modifegaa cont l'introduzion di segond.

L'è, cont el temp, deventaa vun di simboi nazionai svizzer, e comé esempi de design a l'è present anca al MoMA de New York. La Apple l'ha doperaa el design in del sò sistema finna a la version 6.

## Tecnologia
I orari svizzer a hinn cadenzaa domà in di menut intregh, e donca in 'sti orelogg a l'è pussee important el cunt di menut.

Ogni menut i orelogg receven de on orelogg master on segnal elettrich che 'l fa scomincià on ciclo di lanzett che 'l dura 58,5 segond.

'Sto moviment, che de facc el ferma l'orelogg per on segond, a l'è emulaa in di orelogg de pols faa su licenza de la Mondaine.

## Vos correlaa
*Orelogg de stazion
*Ferrovij Federai Svizzer
*Mondaine
Red di tram de Praga

La **red di tram de Praga** a l'è la red pussee granda de la Cechia, fada de 142 km de binari, 931 tram e 21 lign de dì e 9 de nocc. A l'è gestii de la Dopravní podnik hlavního města Prahy a.s, compagnia del Comun de Praga.

A l'è verta cont i cavaj dal 1875 e cont i vittur elettrich dal 1891.

## Storia
El 23 de settember del 1875 a l'è verta la prima linia de tram a cavall, in su la strada Karlín - Teater Nazional, fada de ona ditta belga.

L'ann dopo a l'è estenduda, e in del 1883 a l'era longa 18,43 km.

In del 1891 a l'è verta la prima linia de tram elettrich,  e in del 1898 la società elettrica la crompa la società di tram a cavall, e in del 1905, in regimm de monopoli, a l'è elettrificada tutta la linia.

## Infrastruttura
I binari a hinn tucc a scartament standard, e, in tra tucc i lign, a hinn longh 518 km.

La red la gh'ha 7 deposit, pussee vun che l'è domà on musee ferroviari.

### Tram notturn
De la mizzanocc ai 5:00/6:00 a gh'è el servizzi de tram notturn, pensaa per sostituì la metropolitana e con tucc i lign che convergen a Lazarská, cont on tram ògni 5 menut.

## Material rotabil
La red di tram la gh'ha circa 900 tram, sia vegg del period sovietich sia noeuv. Cont i vegg tram storich la cifra la supera i 1000.

### Tatra
El tram pussee tipich e spantegaa a l'è el Tatra T3, che l'è staa revampaa in del secol quell de XXI in d'on poo de unità.

Semper de la Tatra a gh'è el Tatra KT8D5 e 'l Tatra T6A5, pussee moderni e ordinaa in del period de la Revolution de Velluu.

### Škoda
In di ultim agn a hinn staa ordinaa di tram de la Škoda, moderni e a pianal rebassaa, in di modei 14 T e 15 T.

### Lista

## Galleria d'immagin


File:Hradčanská, 9226.jpg|Modern tram de Praga
File:Vozovna PA, hala s vozy.jpg|Deposit
File:Prague 07-2016 tram at Andel img2.jpg|Tram classich
File:Tatra T6A5 jako cvicna jizda.jpg|Tram de addestrament
File:Hostivař, Švehlova, rekonstrukce TT, pracovní stroj (04).jpg|Tram de servizzi
File:Tramvaje před zastávkou Husinecká.jpg|Tram in coa



## Vos correlaa
*Funicolar de Petřín
*Metropolitana de Praga
*Esko Praha
Tram TEB 001-014

El **tram TEB 001-014** a l'è on modell de tram derivaa de l'AnsaldoBreda Sirio e doperaa in su la Tranvia Berghem-Albin. A hinn snodaa e bidirezionai.

Ogni vettura la gh'ha cinch cass: I dò ai estremità hinn motris, quella centrala portanta e i alter remorcc.

## Bibliografia
* Claudio Cleri, *Bergamo e il tram delle valli*, in "I Treni" n. 318 (settembre 2009), pp.&nbsp;25–29. .
Tatra T3

El **Tatra T3** a l'è on tram cech tipich di tucc i città del Blocch Sovietich. In di agn de la soa produzion a l'è staa venduu in Europa central e oriental, e incoeu a l'è retegnuu vun di tram pussee affidabil di red de l'Europa de l'Est.

## Variant
El Tatra T3 el gh'ha di variant desviluppaa per i different territori che 'l doperaven:
*T3: Evoluzion del Tatra T2 pussee fazil de fà su, a l'è desviluppaa per la Cecoslovacchia
*T3SU: Per l'Union Sovietega e desviluppaa per vess doperaa in servizzi de metrotranvia, con men port e pussee cadregh. N'hinn staa faa su 11'368
**T3SUCS: Tram sovietich recompraa in Cecoslovacchia e readattaa
*T3D: Version per la Germania, pussee lenta ma bona de 'vègh di vettur de trainà
*T3YU: Version per la Jugoslavia, bona de trainà di vettur
*T3R: Version per la Romania cont el support ai 750 V de la red romena, n'hinn staa faa 50
*T3RF: Quatter tram faa su per di città de la Russia: Du hinn rivaa in Russia, i alter hinn staa venduu a Brno

### Renoeuvament
Tanc città 'me Mosca, Praga e Bratislava, grazia a la volta esperienza di sò dependent in sul T3, han preferii renoeuvà 'sti tram che crompàn di alter.

Se va di renoeuvament estetich a di renoeuvament pussee important comé la modifega di motor e de l'elettronega finna a l'introduzion del pianal rebassaa.

Esempi de modifich, revamping e recostruzion a hinn:
*Tatra T3R.PV
*Tatra T3R.PLF
*Tatra T3R.SLF
*Škoda 01T e Škoda 02T
*VarioLF
*Tatra T3M
*Tatra T3R
*Tatra T3G
*Tatra T3R.E
*Tatra T3R.P
*Tatra K3R-NT
*Tatra T3AS
*Tatra T3Mod
*Tatra T3AS
*Tatra T3S
*Tatra K3R-NT
*Tatra KT3

## Galleria di foto


File:Tatra T3 - watering machine in Moscow.jpg|Lavagg di strad in tram
File:Osijek Tram.jpg|Vegg T3
File:Tatra T3R.PV tram in Bratislava.jpg|Tram taccaa a Bratislava
File:Chemnitz T3D StraNa.jpg|Tram a Chemnitz
File:Brno, Česká, Tramvaj T3P.jpg|Tram Tatra T3P renoeuvaa a Brno
File:T3DC Oboronnaya.jpg|Tram todesch in Russia
File:Riga tram.jpg|Tram de Riga
File:Tram in Volgograd.jpg|Tram in servizzi metrotranviari a Volgograd
File:Tatra T3 Plzen.jpg|Tram de Plzen
File:Straßenbahn Solowagen.png|Schema del tram
File:Tram Kiev.jpg|T3 a Kiev
File:MTTA tram in Moscow.jpg|Tram a Mosca
File:7303-Smidkeho-Ruzinovska-Veschel.JPG|Tram modernizzaa de Bratislava (Tatra T3AS)



## Vos correlaa
*Tatra T2
Las Rosas (metropolitana de Madrid)

**Las Rosas ** l'è 'na stazion de la Metropolitana de Madrid, capoligna settentrional de la linia 2.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Autostrada

L**'autostrada** a l'è ona strada fada per favorì i grand fluss de comunicazion veicolar a volta velocità. La prima autostrada al mond a l'è stada la Autostrada di Lagh, in Lombardia.

Ogni Stat el gh'ha i sò legg in materia, però tipicament in autostrada a gh'è la proibizion de circolazion a pedon e veicoli a bassa velocità, separazion in tra i carregiaa, che hinn a sens unich, e on numer de corsij volt, almen 2 o 3, anca se in d'on quaj territori remott el numer a l'è pussee bass.

## Definizion
Per la Convenzion de Vienna in sul Traffich Veicolar del 1968, ratificada de la pupart di Stat, on'autostrada a l'è ona strada fada per el traffich di auto, cont ona division in tra i carregiaa, senza incros a ras con alter strad, ferrovij o tramvij e segnalada come autostrada.

Tipicament i autostrad a hinn segnalaa cont el verd o cont el bloeu.

## Limit de velocità

Ogni Stat el scerniss i sò limit de velocità in autostrada, tipicament a l'è intorna ai 100 km/h, o pocch pussee.

L'Italia, la Franza, la Danimarca, la Cechia, la Slovacchia, l'Ongheria e la Grecia i gh'ha on limit de 130 km/h.

Spagna, Portogall, Finlandia, Irlanda e Turchia i gh'ha on limit de 120 km/h.

In del Regn Unii el limit a l'è de 112 km/h, in Polonia e Bulgaria de 140 km/h, a Cipro e in del Montnegher de 100 km/h.

La pupart di alter Stat la gh'ha 110 km/h 'me limit, foeura di Autobahn todesch, senza limit generai, ma cont ona velocità massima consiliada de 130 km/h e di limit locai in cas de necessità o de conformazion particolara del territori.

## Pagament

La pupart di autostrad a l'è a pagament, e gh'è pussee maner de pagàll.

On quaj Stat el gh'ha ona tariffa fissa per doperà i autostrad, e se dopera la vignetta autostradala per pagàlla: Per esempi in Ongheria e Svizzera a l'è inscì.

In d'on quaj alter el prezzi a l'è in bas al percors, e gh'è di casej per pagà el pedagg, a man o cont di sistema digitai: inscì a l'è per esempi in Italia.

## Alter progett

## Vos correlaa
*Superstrada
*Semi-autostrada
Stazion de Portbou

La **stazion de Portbou** a l'è 'na stazion ferroviaria catalana de confin.

## Moviment
La stazion a l'è servida di treni regionai e di Rodalies de Catalunya, oltra che di treni de l'alta velocità che fann el cambi de scartament.

Finna al 2011 a l'era regolarment servii di treni a longa distanza, incoeu a l'è servii domà occasionalment de 'sto servizzi.

## Cambi de scartament
In la stazion de Portbou i treni passegee passen dal scartament standard doperaa in su la red franzesa al scartament largh iberich doperaa in su la red spagnoeula. A hinn doperaa di treni de la Talgo, che i gh'ha di carej independent che permetten de fà el cambi in d'ona desina de menut.

Inveci i treni de mercanzia a fann el cambi in la stazion franzesa de confin de Cerbère.

## Servizzi
 Biliettaria automatica
 Biliettaria a sportell
 Stazion de polizia
 Bar

## Vos correlaa
*Stazion de Cerbère
Porto Garibaldi

**Porto Garibaldi** a l'è vun di sette lidi di Comacchio, oltra che on important port turistich e de pesca.

El gh'ha 4 034 abitant.

## Storia
Giamò present di temp di Roman, el gh'eva on port e ona dovana, in del 1600 la zona la se specializza in la produzion di muratur.

In del 1919 el sò nomm a l'è cambiaa de Magnavacca a Porto Garibaldi, per regordà el sbarchi in la zona del Giuseppe Garibaldi.

## Alter progett

## Vos corelaa
*Gesa de l'Imacolada (Comacchio)
Motor elettrich de trazion

El **Motor elettrich de trazion** a l'è on motor elettrich cont ona potenza bona de daa la coppia motris per spostà on mezz in su strada o rodai.

A l'è el motor pussee efficent, circa l'80%, e l'è doperaa di locomotiv elettrich, diesel-elettrich, elettromotris, tram, auto elettrich e filobus.

## Vos correlaa
*Freno elettrich
Autotreno

L**'autotreno** a l'è on treno bloccaa alimentaa de on motor Diesel interno.

El gh'ha no besogn de ona locomotiva, e l'è spartii in Diesel-elettrich, indova el motor Diesel 'l alimenta on motor elettrich de trazion e Diesel-meccanich, che 'l moeuv direttament i roeud.

## Esempi
*Autotreno TN ATR 115
*Autotreno TN ATR 125
*Autotreni ATR 365 e ATR 465
*Pesa ATRIBO
*Stadler GTW
*Autotreno FCE DMU 001-004
*Autotreno SAD ATR.100

## Vos correlaa
*Elettrotreno
*Stadler
*AnsaldoBreda
Legg de transitorietà giuridica e de fondazion de la Republega

La **Legg de transitorietà giuridica e de fondazion de la Republega** (in catalan **Llei de transitorietat jurídica i fundacional de la República**) a l'è ona legg approvada dal Parlament de Catalunya comé part del process independentista catalan.

A l'è progettada per garantì la continuità di istituzion catalan dopo de l'independenza del Paes e de fà i veci de la Costituzion finna a la soa approvazion.

La prima bozza l'è stada publegada el 29 de dicember del 2016, e l'è stada presentada al Parlament el 28 de agost del 2017. A l'è stada approvada in la nocc del 8 de settember del 2017, e l'è in vigor da la proclamazion de la Deciarazion d'independenza de la Catalogna del 27 de ottober 2017.

El governo spagnoeu el retegn la legg, tant 'me el referendum, illegal e contraria a la Costituzion spagnoeula. El Tribunal Costituzional l'ha prima sospenduu e poeu nullaa la legg, che per la Catalogna però a l'è restada in vigor.

## Contignuu
La Legg a l'è fada de on preambol e de 9 titoi.
* Titol I: Disposizion generai, territori e nazionalità
* Titol II: Succession di ordinament e di amministrazion
* Titol III: Diritt e dovè
* Titol IV: Sistema istituzional
* Titol V: Poder giudiziari e amministrazion de la giustizia
* Titol VI: Finanz
* Titol VII: Process costituent
* Disposizion finai

L'articol 1 el stabiliss che la Catalogna a l'è ona Republega de diritt, sociala e democratica.

## Riferiment
* Junts pel Sí i la CUP presenten la llei de transitorietat: ‘Catalunya es constitueix en república’
* Marta Rovira: ‘La llei de transitorietat serà la declaració d’independència i no es podrà impugnar’
* La llei de transitorietat jurídica defineix Catalunya com una "república de dret, democràtica i social"
* Catalan Law of Transitional Jurisprudence, to be presented today at noon
* Los separatistas quieren aprobar la ley de ruptura antes del referéndum
* Catalogna, Parlamento approva legge di rottura con la Spagna

## Varda anca
* Referendum per l'independenza de la Catalogna del 2017

## Ligamm de foeura
* Llei de transitorietat jurídica i fundacional de la República 
* Law on Juridical Transition
Vivalto

**Vivalto** a l'è on tipo de carrozza passegee, disponibil sia in version remorciada sia in version semipilota doperada in sui ferrovij italian dal 2005.

El nomm, comé da tradizion ferroviaria Italiana, a l'è on insemma de 'l nomm de vergott de musical (Vivaldi) e alto, per descriv la carrozza.

Tipicament a hinn taccaa a di locomotiv E.464.

## Caratteristich
I treni Vivalto a hinn no a composizion bloccada e i semipilota a hinn attrezzaa per i disabij anca senza assistenza in stazion.

La locomotiva d'elezion del Vivalto a l'è la E.464, unica che la se pò telecomandà de la semipilota.

I Vivalto gh'even 'na soa livrea che l'è stada bandonada in del 2014 per el cost, sostituida de la livrea DTR.

## Galleria

File:E464Vivalto25.jpg|Treno Vivalto 25 in sosta in la stazion de Venezia Santa Lucia. Particolar de la motris E464.324
File:Carrozza Vivalto livrea Trenord.JPG|Carrozza Vivalto in livrea Trenord
File:Napoli - stazione ferroviaria di Napoli Centrale - carrozza pilota Vivalto.jpg|Carrozza Vivalto in livrea DTR
File:Arquà train station (3).jpg|Carrozza in livrea Vivalto
File:Firenze SMN pociag Vivalto.jpg|Semipilota in livrea Vivalto


## Bibliografia
* 

## Vos correlaa
*Carrozza a du pian tipo 1979
*Pianal rebassaa

## Alter progett
Locomotiva FS D.445

I **D.445** a hinn di locomotiv Diesel, i pussee moderni al servizzi de Trenitalia.

## Caratteristich
A l'è la prima locomotiva Diesel italiana che la permett de rescaldà i vagon senza on carr rescald separaa.

La locomotiva la trasforma el ciclo diesel in elettricità, donca a l'è definibil diesel-elettrich.

El raffreddament di motor Diesel a l'è faa cont di ventol, inveci quell di motor elettrich a l'è forzaa de quell di motor Diesel.

## Vos correlaa
*Locomotiva FS D.443
*Locomotiva FS D.343

## Alter progett
Imper Carolinj

L**'Imper Carolinj** (800 - 888, dei volte tratad insema a'l Sacro Roman Imper) l'è stait un grand imper ind l'Europa centrala e ocidentala ind el Volt Medioev. L'era governad de la dinastia carolinja, qe la guidava jamò ol Regn dei Franc (dal 751) e ol Regn dei Lombards dal 774.

## Storia
Ind el 800, ol Re dei Franc e dei Lombards Carl Magn l'è stait incoronad a Roma del Papa Leon III, ind el tentativ de far renasser l'Imper Roman in Ocident, intratant qe ol tronn in Orient l'era vœd.

Dop de una guerra civila (840 - 843) començada despò de la mort de Ludovic ol Pio, l'Imper l'è stait spartid intra dei regn autonom, cond un sovran qe l'era anc'mò recognossid come imperador, ma con una autoritaa qe in pratega l'era limitada a'l so regn. Insé l'unitaa de l'Imper l'era mantegnida senza indar contra ol dreit ereditari dei Carolinj.

Ind el 884, Carl ol Gross l'ha riunid tœts i regn per l'ultema volta, ma l'è mort ind el 888 e l'Imper al s'è sœbet desligad. Con l'œneg ered de la dinastia qe l'era anc'mò un s'ciet, i nobei i ha elejid dei sovran rejonai qe i faxiva mìa part dei carolinj o, come ind el cas del Regn dei Franc Orientai, un Carolinj mìa lejitim. Qesta linea qé l'ha continuad a governar ind la zona orientala fina al 911, mentre ind el Regn di Franc Ocidentai l'è staita riportada sœl tronn la vegia dinastia lejitima ind el 898, qe l'ha regnad fina al 987 (cond un intervall intra ol 922 e ol 936).

Ol termen *Imper Carolinj* l'è una invenzion moderna. La lengua ofiçala ind la cort l'era ol latin. L'Imper l'era ciamad in plœ manere, come *Universum Regnum* ("ol Regn Universal", in contraposizion ai regn "rejonai"), *Romanorum sive Francorum imperium*, *Romanum imperium* o anca *Imperium Christianum* ("Imper Cristian").

## Riferiments
*  ''Carolingi'' - Treccani
AnsaldoBreda Sirio

L**'AnsaldoBreda Sirio** a l'è on modell de tram de la AnsaldoBreda faa in Italia dal 2002.

L'è on tram moderno snodaa, cont on poo de confort comé el pianal integralment rebassaa, l'aria condizionada, i sistema de informazion e l'accessibilità per i disabil.

A l'è disponibil sia monodirezional che bidirezional, e sia cont on design curv, doperaa in la pupart di lign, sia vun squadraa, doperaa a Berghem e a Göteborg.

## Vos correlaa
*Tram ATM 7100
*Tram ATM 7500
*Tram TEB 001-014
*Alstom Citadis
Stazion de Lugan-Paradis

La **Stazion de Lugan-Paradis** l'è 'na stazion ferroviaria regionala del Canton Tesin sita in la città de . L'è in la ligna  e l'è collegada ai stazion de . L'è stazion de la ligna S10, S50 e S90 de la red celer del Canton Tesin.
Lista (metropolitana de Madrid)

**Lista ** l'è 'na stazion de la Metropolitana de Madrid.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Ferrovienord

**FerrovieNord** a l'è ona società part del grupp FNM che la gestiss l'infrastruttura regionala ferroviaria lombarda, in concession.

## Storia
I Ferrovienord nassen in del 1985, comé part de la trasformazion dij Ferrovie Nord Milano in d'ona holding, cont el nomm de FNM Esercizio.

In del 1987 la fa su, cont la Provincia de Bressa, la Società Nazionale Ferrovie e Tramvie, per ciappà la concession de la tratta Bressa-Isee-Edol, e cinch agn dopo la crompa tutt el pacchett de la SNFT.

El 15 de magg 2006 la cambia nomm in Ferrovienord.

## Attività

I Ferrovienord gestissen 319 kilometer de red ferroviaria e 120 stazion in su la tratta, cont di servizzi faa per la pupart de la Trenord.

Per quistion de organizzazion el servizzi a l'è spartii in Ram Milan, cont tucc i lign che servissen Milan, e Ram Isee.

El Ram de Milan a l'è faa de:
*Ferrovia Milan-Ass
*Ferrovia Milan-Saronn
*Ferrovia Noara-Seregn
*Ferrovia Saronn-Comm
*Ferrovia Saronn-Laven

Inveci quell de Isee a l'è faa de la ferrovia Bressa-Isee-Edol e de la ferrovia Bornaa-Rovaa.

El ram meneghin a l'è elettrificaa, quell de Isee no.

### Ficc di treni
FNM la ficcia anca di treni per i gestor del servizzi regional, incoeu a hinn tucc doperaa de la Trenord.

## Vos correlaa
*Trenord
Red di tram de Zurigh

La **red di tram de Zurigh** a l'è la red di tram de la città de Zurigh. A l'è la pussee granda de la Svizzera e l'è gestida de la Verkehrsbetriebe Zürich.

A l'è longa 72,9 km e l'è a scartament metrich, alimentada a correnta continua. Ogni capoligna el gh'ha on anell de retorn, che 'l permett de doperà di vettur monodirezionai.

## Storia
In del 1864 scomincen i progett per ona tranvia, che l'è verta a cavaj dal 1882.

In del frattemp nassen tanc aziend che gestissen di lign, e domà in del 1930 a hinn crompaa tucc de la StStZ, che la convertiss tucc i lign a scartament metrich e i elettrifica.

## Material rotabil

La red la gh'ha 313 tram, de pussee tip, ma principalment part de la familia del Tram 2000, voruu per renoeuvà i tram standard svizzer vigg.

A gh'è anca di tram Bombardier Flexity 2 e l'è previst on quaj tram de la Alstom in del futur.

## Servizzi de mercanzia

In la città a gh'è on servizzi de recoeuj del ruff pesant faa via tram, indova di tram faa apposta vann in di piazzoeul reservaa per ciappaa el ruff e portàll a la discarica, cont l'obietiv de sbassà el numer del ruff bandonaa illegalment. L'è operativ dal 2003 e in del primm ann l'ha ciappaa 350 tonnelaa de ruff. Dal 2005 a l'è fiancaa de on tram analogh che 'l recoeuj el ruff elettronich.

## Vos correlaa
*Cargotram de Zurigh
*S-Bahn de Zurigh
*Red di filobus de Zurigh
Camillo Ruggera

**Camillo Ruggera** (in todesch **Kamillo**, Predazzo, 27 de agost 1885 – Hof an der Saale, 29 de genar del 1947), a l'è staa on militar austriegh e poeu todesch. In la Luftwaffe a l'è rivaa al grad de General der Flakartillerie.

## Biografia
El Ruggera a l'è nassuu a Predazzo de popà de Zara e mamma tirolesa.

In del 1904 l'entra in la scoeula offiziai de Vienna, e dopo 11 agn el deventa capitani, e in del 1915 el combatt in su la Piav.

In guerra a l'è ferii gravement, e el gh'ha de fà pussee de on ann de convalescenza.

A l'è part de la spedizion austriaca che l'ha poeu menaa a l'armistizi de Villa Giusti.

In del 1934, dopo avè faa di mission diplomatich per l'Austria, el va in conged, ma cont l'Anschluss del 1938 el torna in l'armada, e l'è part del Stat Maggior.

El se retira in del 1942 e, malaa de coeur, el moeur in del 1947.

## Bibliografia
* Antonio Mautone, *Armistizio – Waffenstillstand. Gli ultimi giorni di guerra in Trentino e Tirolo*. Chiari, Nordpress, 1999, ISBN 978-88-8538-259-6
* Tullio Marchetti, *Ventotto anni nel Servizio Informazioni Militari*, Trento, Museo del Risorgimento, 1960
* Bruno Zorzi; *Traditori. Il dialogo immaginario tra Cesare Battisti e Camillo Ruggera, l'alto ufficiale austroungarico che firmò la resa dell'Impero. Due volti della tragedia del Trentino nella Grande Guerra. Due uomini contro, due grandi sconfitti.* Trento, Curcu & Genovese, 2006. ISBN 978-88-89898-10-9

## Alter progett

## Vos correlaa
*Armistizzi de Villa Giusti
Tram ATM 5001

El **Tram ATM 5001** (offizialment *S-350 LRV*, popolarment *Socimin*) a l'è staa on prototip de tram a pianal integralment rebassaa faa in del 1989 de la Socimi per la ATM.

Provaa, el gh'ha avuu no seguit e l'è staa no desviluppaa per Milan, anca se ona soa varianta a pianal parzialment rebassaa l'è entrada in servizzi a Roma.

El se sa minga de precis la soa sort: Per on quajvun a l'è a Savigliano, in sui binari de la Alstom, per di alter a l'è staa demolii.

## Tecnologia
A l'è staa vun di primm tram nativament a pianal integralment rebassaa al mond, foeura de on quaj prototip semper de la ATM.

El sò pian del ferr de facc a l'era 350 mm, ma, a differenza di tram a pianal rebassaa ch'hinn vegnuu dopo, el mantegniva di carrej che giraven intorna a la cassa e i roeud eren independent vuna de l'altra.

## Vos correlaa
*Tram ATAC 9000
*Tram ATM 4500 (1984)

## Riferiment
*Tram prototipo 5001 costruzione Socimi per ATM Milano accantonato a Savigliano 30 giugno 2005
*Pavimento tutto basso: ne vale sempre la pena?
*I SOCIMINI
Imper Latin de Costantinopel

L**'Imper de Romania**, latin *Imperium Romaniæ*, cognossid ind la moderna storiografia come **Imper Latin de Costantinopel** o **Imper Latin d'Orient**, e ciamad dei Bizantin **[[Frankokratia|Ocupazion Latina]],** l'è stait un stat croxad feudal fondad dei cap de la IV Croxada in su i terre bizantine conquistade.

## Storia
Despò de la conquista de Costantinopel ind el 1204, l'Imper l'è stait fondad come la continuazion de l'Imper Roman d'Orient, cond un imperador catoleg inscambe qe ortodoss.

Ol prim imperador l'è stait ol Baldovin I de Costantinopel, Cont dei Fiander, incoronad ol 16 de maj 1204, e l'olter candidad a'l tronn, ol Marqes del Montferrad Bonifaç, al ciapava ol titol de Re de Tessalonega, la segonda citaa de l'Imper dop de la capital, come so vassal.

Despò d'una prima fas de sucess militar, sovertut sota l'imperador Enric dei Fiander (1206 - 1216), l'Imper l'è plu reussid a mantegnir ol controll dei so vassai, e i continue guerre contra i Bulgar e i stats bizantin miga conquistads i ha portad a la so fin.

Ind el 1261 ol jeneral nicean *[[Alexios Strategopoulos]]*, intratant qe la flota veneziana cond la guarnijon imperiala l'era ocupada ind el Mar Neger, al reconquista cond adoma 800 omegn una Costantinopel sguarnida, grazie a una porta segondaria dervida de l'intern. Cond la fraca de la flota tornada indree, l'imperador Baldovin II l'è costret a scapar de la citaa, e con Miqel VIII Paleolog l'è restabilid l'Imper Bizantin.

Ol titol de Imperador Latin l'è stait reclamad in Ocident fina a'l XIV secol.

## Riferiments
*  ''Imper Latino d'Oriente'' - Storia digitale Zanichelli
Automotris

L**'automotris** a l'è on rotabil ferroviari bon de spostàss ma, a differenza de ona locomotiva, la pò anca menà di passegee e donca la par ona carrozza ferroviaria.

## Storia

## Esempi

*Elettromotris de la linia 1 de la metropolitana de Milan
*Elettromotris de la linia 2 de la metropolitana de Milan
*Elettromotris de la linia 3 de la metropolitana de Milan
*Elettromotris de la linia 1 de la metropolitana de Napoli
*Automotris COTRAL MA 200
*Automotris FFS RBDe 4/4
*Elettromotris AMT 11-22

## Vos correlaa
*Ferrobus
*Elettrotreno
Alstom Citadis

L**'Alstom Citadis** a l'è on tram de la Alstom a pianal rebassaa, faa in di stabiliment de La Rochelle e Barcelona. 

El gh'ha on dissegn modular, che 'l permett de scernì el numer di carrozz e donca la longhezza del tram. El permett anca l'alimentazion de la terra, e inscì el fonziona in su la red di tram de Bordeaux, che l'ha voruu no mett la linia aerea in del center storich.

Incoeu pussee de 1100 Citadis a hinn doperaa in 28 città: I pussee important a hinn Barcelona, Dublin e Rotterdam.

## Tram treno

A gh'è anca la version Dualis, desviluppada per i sistema de tram treno, che l'è pussee svelta de la version tranviaria.

Originariament spantegaa in Franza e doperaa de la SNCF, l'ha poeu faa interess in Germania e Paes Bass, e in Germania a l'è staa anca faa in d'ona version specifica per el servizzi regional.

## Vos correlaa
*Alstom
*Tram treno
*Sistema de alimentazion de terra de Bordeaux

## Alter progett
Tram-treno

El **tram-treno** a l'è on sistema de straport publich indova i midemm vittur vann sia in sui lign tranviari sia in su la ferrovia, compartida cont i treni regolari.

Tipicament el tram-treno a l'è faa de on tram adattaa per andà anca in su la ferrovia, anca se gh'è di cas, men spantegaa, de treni adattaa per girà in città.

El modell pussee famos a l'è quell de Karlsruhe.

## Esempi
*Red di tram de Karlsruhe + Stadtbahn de Karlsruhe
*Red di tram de Chemnitz
*Red di tram de Cagliari
*Kassel RegioTram
*Red di tram de Mulhouse
*Red di tram de Sassari
*Red di tram de Zwickau
*River Line (NJ Transit)

## Varda anca
*Modell Karlsruhe
*Kassel RegioTram
*Alstom Citadis Dualis
Roberto Burioni

El **Roberto Burioni** (Pesaro, 10 dicember 1962) a l'è on medegh e dosent italian, famos per la soa attività informativa in sui vaccinazion e contraria a l'antivaccinism.

## Biografia
Dopo vessès deplomaa al Licee de Pesaro el se laurea a l'Università Cattolega del Sacher Coeur de Roma e 'l ciappa on dottoraa a Genoa.

Dal 2004 a l'è professor a l'Università San Raffael de Milan, indova che 'l studia i anticorp monoclonai per volzà la resposta immunitaria in di personn.

## Divulgazion
A l'è deventaa famos a magg 2016, quand che l'è staa invitaa in d'ona trasmission per confrontàss cont el Red Ronnie, antivaccinista. El sò post de debunking e lamentela per i maner de Ronnie e de la trasmission l'ha ricevuu 5 milion de visit e l'ha menaa la RAI a ciappà di provediment.

A fin 2016 l'ha publicaa on liber a tema, dedicaa ai personn cont di pagur in sui vaccin.

A l'è staa criticaa fiss in di ambient antivaccinista per i sò maner, volutament desgarbaa cont quej che hinn contra di sò post senza 'vègh on titol de studi adatt o di studi de la soa part.

In del 2019 l'ha vert la rivista online "Medical Facts".

## Oeuver
* *Il vaccino non è un'opinione: le vaccinazioni spiegate a chi proprio non le vuole capire*, Mondadori, 2016, ISBN 8852076344
*Rocco Donnici, Massimiliano Marinelli, Roberto Burioni, *Genetica Valore delle biodiversità. Sfida della bioingegneria*, Quattroventi, Urbino, 1998, ISBN 88-392-0461-X

## Vos correlaa
*Antivaccinism
Red di tram de Pyongyang

Pyongyang, capital de la Corea del Nord, a l'è servida de ona **red di tram** fada de quater lign, verta dal 1991 e longa 53,5 km.

## Storia
Prima de la Guerra de Corea tucc i città corean, inclusa Pyongyang, gh'even ona red de tram. Dopo de la guerra i red de la Corea del Sud a hinn staa cavaa via, per la volta motorizzazion privada.

Per via del cost del petroli, la Corea del Nord l'ha rapidament trasformaa i sò red in elettrich, e l'ha favorii el trasport elettrich rispett a quell termich.

Quand che i lign de filobus a eren pien, el Stat l'ha deciduu de fà i lign de tram.

## Lign
A gh'è trè lign doperaa normalment di cittadin:
*Linia 1: P'yŏngyang-yŏk (평양역; 平壤驛) — Man'gyŏngdae (만경대; 萬景臺)
*Linia 2: T'osŏng (토성; 土城) — Rangrang (락랑; 樂浪) — Munsu (문수; 紋繡)
*Linia 3: Sŏp'yŏngyang (서평양; 西平壤) — Rangrang (락랑; 樂浪)

Doperà 'sti lign chi el costa 5 Won, e tipicament i turista ghe pòden mìnga andà su. A hinn tucc a scartament standard.

Gh'è la quarta linia, a gratis, che la mena i turista al Palazz del Sô de Kumsusan. L'è a scartament metrich e i tram a hinn faa in Svizzera.

## Material rotabil
In sui lign convenzionai a hinn doperaa di tram de la ČKD Tatra, compagnia cecoslovacca famosa in tutt l'ex blocch sovietich, 'me i carrozz Tatra B4, i Tatra T3, i Tatra T4, i Tatra KT8D5 e i Tatra T6B5. Del 2018 hinn doperaa di tram faa su in del Pajes e fondaa in sui KT8D5K, ciamaa "Tongil", ciovè "unificazion".

Per la linia turistica del Palazz del Sô a l'è doperaa on Tram standard svizzer tipo quej de la Red di tram de Zurigh.

## Galleria di foto

File:Tram North Korea PY.jpg|Tram de la linia turistica
File:Heijo Tram.JPG|Tram antigh
File:PYONGYANG CITY TRAM DPR KOREA OCT 2012 (8854425607).jpg|Carrozza Tatra B4
File:Pyongyang Tram (Tatra T3).jpg|Tatra T4
File:Tatra tram in Pyongyang.jpg|Tatra KT8D5
File:Tatra T6B5K 1142, Pyongyang, 2007.jpg|Tatra T6B5
File:Tram in Pyongyag.JPG|Tatra T4


## Vos correlaa
*Metropolitana de Pyongyang
*Straport in Corea del Nord

## Riferiment
*The Pyongyang Metro: Trams
Stazion de Bellinzona

La **Stazion de Bellinzona** l'è 'na stazion ferroviaria regionala del Canton Tesin sita in la città de . L'è in la ligna  e l'è collegada ai stazion de . L'è stazion de la ligna S10 di red celer del Canton Tesin.

## Vos corelaa
*Stazion de Bellinzona RhB
Colón (metropolitana de Madrid)

**Colón ** l'è 'na stazion de la Metropolitana de Madrid.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Red celer del Canton Tesin

La **red celer del Canton Tesin** a l'è la red ferroviaria regionala del Canton Tesin, e che la conliga el Canton direttament a l'Aeroport de Malpensa e indirettament a Milan.

A l'è fada de ses lign: Cinch gestii de la società Italo-svizzera TiLo e vuna, la linia S60, ferrovia Lugan-Pont Tresa, dij Ferrovie Luganesi.

El center de la red a l'è la stazion de Bellinzona, e 'l coeur la linia S10, che la taja el Canton a mità.

La red intrega a l'è longa 310,2 km e la gh'ha 64 stazion.

## Lign

## Storia
L'ideja de on sistema in stil S-Bahn la nass in del 2001, in l'ambit di accord cont l'Italia per el straport transfrontalee. In del 2004 la nass la società TiLo e dal 12 dicember 2004 nassen offizialment i lign S1, S2 e S3.

Dal 13 dicember 2008, in accordi cont la Region Lombardia, i numer a hinn cambiaa per sconfondés no cont i lign del servizzi ferroviari suburban de Milan. La linia pussee importanta la resta la S10, che la interscambia cont la linia S11 de Milan a Ciass e, finna al 2010, a Comm.

In del 2010 a hinn giontaa i lign S40 e S50.

In del 2018, cont la vertura de la Stabio-Arcisaa del 7 de genar 2018 a l'è mudaa el servizzi e la S40 e S50 riven a Vares.

Dal giugn 2018 on treno su du de la S40 el va finna a Malpensa T2, e 'l sostituiss la S30 de la tratta in tra Galaraa e Milan. Con la vertura de la galleria de bas del Monscender i treni servissen puu i stazion intermedi de Lamon, Tavern, Mezzvich e Rivera, per le che l'è fada su la linia S90.

## Material rotabil
In su la pupart di lign (10, 20, 30, 40, 50) a l'è doperaa l'Elettrotreno FFS RABe 524.

In su la linia 20 a l'è anca doperaa el treno navetta FFS RBDe 4/4.

In su la linia a scartament metrich S60, inveci, a hinn doperaa domà i Elettrotreni FLP Be 4/8 21-25.

## Vos correlaa
*TiLo
*Servizzi ferroviari suburban de Milan

## Alter progett